钦定古今图书集成/明伦汇编/人事典/第052卷 > 《申鉴》 > 《坐愁赋》〈有序〉晁补之
## 钦定古今图书集成/明伦汇编/人事典/第052卷 > 《申鉴》 > 《坐愁赋》〈有序〉晁补之

鲁人阎子仲武，行年七十四，躬耕于鄙，岁旱不入，而色藜藿，促鼓其琴作“坐愁” 之声。尝所与游，晁子补之，恐其伤也，为作《坐愁赋》，假翁与过者语以解之。其辞曰：

彼何人而处廓兮，匪三闾而独醒。鬓毛毵其雪糅兮，
眸子了其星明。块独守此中野兮，囷无禾而爨清。拂
素琴之浮埃，理坐愁之遗声。忽推几而睨天，送飞鸿
之杳冥。或过其前曰：“有心哉，然何求？昔林类之行歌，
云既老而无忧。翁年运而德加，翁何为乎坐愁？”翁偶
顾而若闻，犹援琴而不舍。曰：“子非鲁之儒服者邪？何”
以不知漆室女者，昼辍纴而淫思，宵倚楹而悲咤。彼
浅哉其量人匪鲁忧而欲嫁，岂不误邪？吾亦伤夫鲁
之君子，昔在厄而不糁，赐自殖而何诛，顾乘轩而中
绀，羌同道而耻兹，迺长饥乎《回宪》。彼林类其何人？虽
信贤而独善。或者曰：“未既也，请言翁之近者。”昔苏门
之遁民，緪枯桐之一弦，匪无弦之寂默，异五弦之啾
諠。对阮子惟长啸，为嵇生才一言，人欲怒之戏排诸
渊，勃窣而出，则又粲然。彼何知夫坐愁几蹮蹮乎乐
天矣。然圣人犹以谓乐天有忧之大者也，况忧人之
忧，岂有既哉？于是翁泛然可油然谢曰：“忧乐外矣，吾
当虚之。”